SAUK-baas tot priester geordenHlaudi Motsoeneng. Foto: SAUK Hlaudi Motsoeneng, die SAUK se waarnemende bedryfshoof, is oor die naweek tot ŉ priester georden, het The New Age Maandag berig. “Persoonlik dink ek dit is belangrik dat mense kan sien dat ek goed gedoen het,” het Motsoeneng gesê nadat hy ŉ diploma in Christelike gemeenskap van die Universiteit van die Vrystaat ontvang het. “As jy na my geskiedenis kyk, kan ŉ mens sien dat ek vir ander mense omgee.” Hy sê hy gee om vir mense en dit is wat God wil hê. “Ek het ook goed gedoen vir die SAUK. Ek dink kerke moet mense help met kwessies oor kultuur en ubuntu.” Motsoeneng het gesê ware opleiding is belangriker as tersiêre opleiding. “Ons kort opgevoede mense en nie mense wat bloot net sertifikate ontvang het nie.” Adv. Thuli Mandonsela, die Openbare Beskermer, het in Februarie bekend gemaak dat Motsoeneng se aanstelling onreëlmatig was. Sy salaris is ook in een jaar van R1.5 miljoen na R2.4 miljoen verhoog. Madonsela het bevind dat Motsoeneng valslik sy kwalifikasies, dat hy matriek geslaag het, aan die SAUK voorgelê het toe hy vir die pos aansoek gedoen het. – SAPA